Меца бара х1етахь вайнах. Г1ийла а, са эшна а. Велла стаг д1аволла бел 1оттал доьналла долуш дукха бацара. Мацаллий, цамгаррий къаста ца лун ши доттаг1 хилла хьийзара вайнехан х1усамашкахь. Чехкачу дог1анан цинцаш санна етталора 1ожаллин чаччамаш. Бежнашна хьалха таса х1ума яцара, колхозо 1аьнна кечдина докъар лачкъа ца дича. Мангал тоха х1ара ю аьлла меттиг яцара.1а деха дара. Бешара даьлла г1одам ца тоьара. Кхачанца токхо янне а яцара.